LidanRubinov/Halacha-QA huggingface dataset:
שאלה: הסרת שיער לגברים - דין לא ילבש: כתב הרב בילקוט יוסף "המעביר שער בית השחי ובית הערוה אפילו במספריים כעין תער, חייב מכת מרדות. במה דברים אמורים במקום שאין מעבירין אותו אלא הנשים כדי שלא יתקן עצמו תיקון נשים. אבל במקום שמעבירין אותו גם האנשים אם העביר אין מכין אותו, ואף לכתחלה שרי, ואין בזה איסור משום לא ילבש. לגבי "במקום שמעבירין אותו גם האנשים" איך אפשר לדעת מה הוא המקום הזה למשל כאן, ישראל. האם זה מקום שמעבירין אותו גם האנשים? האם יש בכלל מקום כזה בעולם שגברים יגלחו מקומות אלה?
תשובה: שיער בית השחי, בחזה ובגב מקובל היום להשיר ולכן אין בזה איסור לא ילבש. כפי שציטטת מילקוט יוסף. ואין כאן רצון להדמות לנשים ויש צער, לכן אין איסור.
שאלה: ללקט שערות לבנות מתוך שחורות: מדוע אין לגבר ללקט שערות לבנות מתוך שערות שחורות?
תשובה: מוגדר בח כדין לא ילבש. כמעשה המקובל אצל הנשים בלבד.
שאלה: תפילה עם בגדים קצרים: האם מותר ללבוש בגד קצר בתפילה, מכנסיים קצרים או חולצה קצרה? הכוונה עובר את הכתף ואת הברך.
תשובה: מכנסיים קצרים או חולצה עם שרוולים קצרים מותר, אם כך הנך נוהג ללכת בחיי היום יום.
שאלה: חצאי ליפופים בציצית וצד הקשירה: א. האם כדי למנות את 7 הליפופים בציצית מחשיבים את חצי הליפוף הראשון והאחרון כליפוף אחד (שני חצאים) שני ליפופים (כל אחד כשלם) או שמא אין מחשיבים אותם כלל? ב. שמעתי שיש לקשור את הפתילות על צד הבגד (ולא כלפי מטה), האם זה נכון? (אשמח אם הרב יציין מקור)
תשובה: לשואל, א. לכתחילה עדיף לספור את הכריכות ללא החצאים. שאלה זו נדונה בפוסקים בעיקר לגבי מספר הכריכות בתפילין של יד, שגם בהן שבע כריכות והדעות חלוקות האם שני חצאי ליפוף מצטרפים להיחשב כליפוף אחד שלם. הבן איש חי (פרשת וירא, אות טו) כתב בפירוש שבתפילין החצאים לא נחשבים כלל. בספר 'בירור הלכה' תניינא, אורח חיים ח"א עמ' צט, הביא דעות רבות בין המקובלים בנושא זה, והכריע שמעיקר הדין ניתן להסתפק בשש כריכות ושני חצאים. כמו כן כתב בשולחן ערוך המקוצר (סי' ט הערה לט), שהן בציצית והן בתפילין ניתן להחשיב את שני החצאים ככריכה אחת. מאידך, מסתבר שאין מה להפסיד מתוספת ליפופים, כי גם אם החצאים נחשבים ככריכה אין זה כל כך משנה שיהיו דווקא שבע ולא שמונה (עיין רמ"א סימן רסג סעיף א, לעניין הדלקת שלושה או ארבעה נרות שבת, שאין זה פוגע בעניין של שניים כנגד זכור ושמור, "כי יכולין להוסיף על דבר המכוון נגד דבר אחר, ובלבד שלא יפחות"). לכן, נראה שעדיף לכתחילה לנהוג כהכרעת הבן איש חי. בכל אופן, כדאי שצורת הספירה תהיה עקבית בכל הליפופים בארבע הכנפות. ב. שמעת נכון, והדבר כתוב בשולחן ערוך (סימן יא סעיף טו). נאמר בגמרא (מנחות מב ע"א) שהציצית צריכה להיות "נוטפת על הבגד", ולפי אחד הפירושים בראשונים לעניין זה המובן הוא שהציצית תהיה תלויה בצד הבגד ולא ישר כלפי מטה. בערוך השולחן (סי' יא סעיף יט) הציע, כדי לשמר את הציצית במצב זה, להדק מעט את הקשר ולכווץ קצת את הטלית. זהו דין לכתחילה, ובדיעבד אין להקפיד על כך (משנה ברורה ס"ק עג).
שאלה: זכר לחורבן הבית: האם הצורך בהשארת זכר לחורבן הבית הינו חיוב הלכתי, או מנהג? השאלה נשאלה בהמשך לשאלה "זכר לחורבן בקיר הבית"
תשובה: הצורך בהשארת אמה על אמה זכר לחורבן הוא חיוב הלכתי ולא רק מנהג. יש אומרים שהקונה בית שלא השאירו בו אמה על אמה אינו חייב לקלף אותה כיון שהחובה היא שבמהלך הבניה לא לסייד מראש את כל הבית,ואם כבר סויד כל הבית אין צורך לקלף. שיבנה בית המקדש במהרה בימינו אמן
שאלה: הגברת קול הטלויזיה בשבת: האם הגברת קול הטלויזיה בשבת, מותרת?
תשובה: ב"ה לך. קיבלתי את מכתבך וחשבתי עליו לא מעט. את יודעת, השבת היא עונג מיוחד, היא חוויה רוחנית מאוד גדולה שה' נתן לנו. כשאדם לומד לחיות את החוויה הרוחנית הזו הוא מתמלא ממנה כל כך הרבה, שהיא לא משאירה לאדם צורך בצפיה בטלויזיה. לצערנו הרב מכשיר זה מספק לאנשים דברים שאינם לפי רוח התורה, ואף בימי חול הדבר לא רצוי כל כך, אך בשבת מעורב בשימוש במכשיר הזה המון חילול שבת. כדי שאת תוכלי לצפות במכשיר בשבת יש לא מעט אנשים שמחללים שבת, ולפי ההלכה אסור לאדם להנות מחילול שבת של אדם אחר. לכן עצם ההסתכלות במכשיר הזה בשבת הוא בעייתי, וחשוב מאוד שתמצאי לך הנאות אחרות, הנאות מיוחדות של שבת, וכך לא תרגישי הפסד בכך שאת לא צופה בשבת. כמובן שעצם ההגברה של הקול הוא איסור נוסף, שכן כל שינוי בחשמל שנעשה בשבת הוא לא מתאים עם ההלכה. אם תרצי אשמח לעזור לך למצוא נתיבים אחרים למלא את עצמך ביום השבת. הרב יצחק גרינבלט.
שאלה: אמירת מעשה הקורבנות: יש ספר שרשום בו את פיטום הקטורת ומעשה הקורבנות וביאורם. 1. רשום בספר שהקריבו את הקטורת פעמיים ביום ובין הערביים, אז למה לפי הספרדים קוראים שלוש פעמיים את הקטורת? 2. יש כל מיני סוגי קורבנות. יש לדוגמא שלמי שאדם שנתרפא הקריב או אדם שאירע לו נס. האם אני יכול לומר את שלמי ואת שאר הקורבנות למיניהם למרות שלא קרה לה משהו שלישמו הייתי צריך להקריב קורבן זה? 3. אם אני אוכל לחם בסעודה ומברך עליו המוציא ואחריו אני רוצה לאכול פרי, האם המוציא פוטר את הברכה הראשונה על הפרי?
תשובה: 1. אומרים עפ"י חכמי הסוד. 2. תלמד תורה עדיף. 3. פרי נחשב קינוח בשונה מירקות ולכן אם נאכל בתחילת או בסוף הסעודה יש לברך עליו.
שאלה: נדרתי נדר לתת 50 ש  ח לבית כנסת: נדרתי נדר לתת 50 ש ח לבית כנסת. איך עושים זאת?
תשובה: אני לא מתייחס לעצם נדירת נדרים. פני לגבאי בית כנסת ותאמרי לו שנדרת תרומה לבית הכנסת. בברכת התורה, WWW.Yeshiva.org.il
שאלה: חסד על חשבון לימוד תורה: שכחתי לציין שאם אני אתפלל ערבית בבית הכנסת הקבוע שלי ולא לאחר השיעור, אני אעשה גמילות חסדים, האם עדיין להתפלל לאחר השיעור? את החסד הזה אני יכול לעשות רק לאחר תפילת ערבית ולא לפני.מה הדין במקרה הזה? מותר לפספס 5 או 10 דקות משיעור התורה? השאלה נשאלה בהמשך לשאלה אישית
תשובה: מותר כן, אך עדיף לימוד תורה.
שאלה: מפגש משפחתי בבין המצרים - דחוף: האם ניתן לעשות מפגש משפחתי, כולל לעשות "על האש" בבין המיצרים, ללא מסיבת יום הולדת או משהו כזה או שצריך להחמיר? שאלה דחופה ביותר
תשובה: מותר עד ראש חודש אב.
שאלה: אותיות לועזיות בצורת צלב: בתי לומדת אנגלית ובספרי הלימוד האות טי הלועזית מופיעה בצורה של צלב - האם יש בעיה?
תשובה: אין בעיה
שאלה: המלצת פיסוכולגית על טיפול רגשי לילדה: בעקבות פחדים רבים יש לילדה שלי בת 6 המליצה לי פסיכולוגית התפתחות הילד על טיפול רגשי. הילדה מפחדת מלהיות לבד, ללכת להתפנות, מחיות, היא אפילו לא הולכת לבד לצחצח שיניים, רק בליווי אחותה בת השלוש. אני קצת חצויה לגבי האם לשלוח לטיפול רגשי, אני לא שלמה עם זה. אשמח לעצתך
תשובה: : לא כדאי לפחד מטיפול ואנשי מקצוע. מחד אל תקחי את כל מה שהם אומרים כאילו זה תורה מסיני. אולם מצד שני כדאי להעזר בנסיונם של אחרים. הילדה שלך שהולכת לקבל עזרה מאד מושפעת ממך. אם אתתהיה בפאניקה או בספקות האם כדאי ללכת גם היא תהיה חסומה. אם את תזרמי עם קבלת העזרה גם היא תזרום. אם את תקבלי זאת בצורה מידתית ולא בדרך של "הנה הגיע המשיח" כך גם היא תדע לקבל את הטוב שבטיפול ולא להשתעד לצדדים הטפלים והלא חשובים בטיפול.
שאלה: כשרות כתובה שחתום עליה הרב: כיצד הרב שעורך את הכתובה האמור להחתים שתי עדים מחתים את עצמו כעד. אם שתי עדים אמורים לחתום בפניו איך הוא מחתים את עצמו? האם זה כשר? אם האישה קנתה את טבעות החתונה מכספה. זה כשר. או שניתן לפסול נישואין על בסיס זה? מראש.
תשובה: שטר הכתובה דורש שיחתמו עליו שני עדים כשרים, יש צורך שרב יפקח על כתיבת הכתובה, אך אין דרישה שהרב יהיה חיצוני לשטר, ולכן אין מניעה שהרב יחתום בעצמו על השטר. באופן שאשה נתנה את הכסף עבור קניית הטבעת לבעל כדי שיקדש אותה, היא מקודשת לבעל כדת וכדין, כפי שכתוב בתשובת הרדב"ז חלק ג תשובה רמ, וכמו כן בתשובת החתם סופר אבה"ע כ"א תשובה פו, א. הרב מרדכי גרוס.
שאלה: קשה לקרוא ברכות השחר: אני בחורה נכה המתקשה בקריאה. רציתי לשאול את הרב, האם עקב זה שאינני קוראת ברכות השחר מדי יום. האם זה אוסר עליי לשמוע במשך היום דברי תורה או ללכת בשבתות לבית כנסת?
תשובה: קל ללמוד את ברכות השחר בעל פה, כך שתוכלי לומר אותם בלי לקרוא. ובעיקר להשתדל לומר את ברכות התורה לפני הלימוד. את יכולה גם שיקליטו לך את ברכות השחר ובכל בוקר (חוץ משבת) תשמעי את ההקלטה ותאמרי יחד עם ההקלטה את ברכות השחר וברכות התורה. בשבת אמא שלך או קרוב משפחה אחר יוכל להקריא לך עד שתלמדי בעל פה.
שאלה: צום י"ז בתמוז עם מיגרנה: אני סובל מאוד ממיגרנה ובמיוחד בימי שבת (כנראה השוני באוכל) ובפרט בימי צום. השאלה איך אני מתנהג או חייב להתנהג אם אני מקבל התקף מיגרנה?
תשובה: מי שחולה עד כדי לשכב במיטה פטור מהצום (משנה ברורה סימן תקן, ד). אם מדובר שבוודאי תקבל מיגרנה עד כדי לשכב במיטה ממש, הרי שמצד הדין אתה פטור מהצום. אמנם יש שכתבו שיש להתחיל את הצום ואם מתחילה המיגרנה לשבור את הצום. וכך יש לעשות אם לא בוודאות תקבל התקף. כשמתחיל ההתקף וודאי שמותר לשתות ולאכול. יש לאכול ולשתות מאכלים מחזקים ולא דברי תענוגות.
שאלה: להוציא עלונים מבית הכנסת: ואם ברשותי בית כנסת, האם יש בעיה שאאסור להכניס עלונים הנ"ל מפאת הסיבות שנאמרו? (ואם כבר הוכנסו להוציאם) השאלה נשאלה בהמשך לשאלה אישית
תשובה: גבאי בתי כנסת רשאים להחליט לא להכניס עלונים.
שאלה: כי לא ידח ממנו נידח: כתוב "כי לא ידח ממנו נידח" שמעתי שעל פי הקבלה מדבר הפסוק על כך שלא יהיה אדם שלא יגיע לתיקונו.!! וגם הרשעים הכי גדולים בעולם, כל יהודי יגיע לתיקונו בסוף. אז למה בתפילה אנו אומרים "למינים ולמלשינים אל תהי תקוה" והבנתי שמדובר על הכופרים. (כך כתוב גם בסידור איש מצליח) הלא אנו צריכים להתפלל שיחזרו בתשובה.!!!? כי גם הם יהודים ואם מחר יחזור בתשובה גם הכופר הגדול בעולם הוא לא יצטרך להתגייר כי הוא עדיין יהודי למרות שמכנים אותו שעקר את שורשו מישראל."??
תשובה: אין הכוונה שימותו ללא תקנה, אלא שמחשבותיהם הרעות להזיק לעם ישראל לא יצליחו.
שאלה: עונש למי שאמרו עליו לשון הרע: כתוב ששלושה נענשים על עוון לשון הרע "האומרו והמקבלו ומי שנאמר עליו" למה שיענש מי שנאמר עליו? מה עשה??
תשובה: אין כוונת מאמר ח ששלושה אנשים מקבלים עונש משמים על לשון הרע אלא שלשון הרע גורמת לשלושה אנשים שימותו. ברכילות   השומע מה שחברו רוצה לעשות לו קם והורגו. גואלי הדם הורגים להורג, וגואלי הדם של שניהם הורגים את המספר שגרם למיתת קרוביהם. בלשון הרע   הנאמר עליו לשון הרע יהרוג את המספר. גואלי דמו יהרגו להורג, וגואלי שניהם יהרגו למקבל לשון הרע שעל ידי שגילה הדבר מתו שניהם. (רמב"ם הלכות דעות פרק ז הלכה ג וכסף משנה. חפץ חיים כלל ג סעיף א ובההג"ה)
שאלה: לגבי ט באב ובין המצרים: רציתי לדעת בבקשה האם הדברים שהבנתי הם נכונים. אני ספרדי. 1.מ-יז בתמוז עד י באב אסור לשמוע שירים ואסור לקנות דברים חדשים? 2.מראש חודש אב עד י באב אסור לאכול בשר? ודגים כן מותר? 3.בשבוע שיוצא ט באב אסור להסתפר ולהתגלח עד י באב?
תשובה: 1. נכון. 2.הספרדים נוהגים מב' אב. דגים מותר. 3.נכון. ישנם עוד איסורים. לספרדים האיסורים מסתיימים עם סיום צום תשעה באב למעט אכילת בשר שאסור גם בי' באב.
שאלה: כיבוד הורים: עד היום חשבתי שכיבוד הורים מחייב אותי לשמוע בקול ההורים גם בדברים שקשורים אלי,ויצא לקרוא שמצווה כיבוד הורים ככל לא כזאת, אלא החיוב הוא רק אם זה נוגע אליהם. השאלה: האם עלי לשמוע בקול מה שהורי אומרים לי בנוגע אלי, בבחירות שלי, או שהמצווה לשמוע בקולם היא רק על דברים שהם מבקשים ממני בשבילם? אשמח לפירוט המצווה עד כמה שאפשר,ואף אם יש ספר של רב מומלץ שכדאי ללמוד ממנו. ויישר כטח על האתר הנפלא!!
תשובה: : המקור לדיון זה מובא ברמ"א בס' ר"מ שהביא את תשו' המהריק שדן האם אב שמתנגד לשבנו ישא אישה פלונית האם מחוייב הבן לשמוע לאביו. ושם המהריק כתב שלשה נימוקים לכך שאין חייב לשמוע לאביו. באחד הנימוקים כתב שבדבר שלא נוגע לצרכי אביו אין מצוות כיבוד אב ואם. אולם מכך שכתב המהריק עוד שני נימוקים אמרו האחרונים שענין זה לא פשוט ויש מקום לומר שיש מצוות כיבוד בכל דבר שעלול לצער את האב אם לא ישמע בקולו אלא אם כן מדובר על כך שאביו מצווהו דברים לא הגיוניים או מצווהו כנגד מצווה או הנהגה ראויה שנהגו בה ישראל. הלכה למעשה במקום שאין קושי לשמוע בקול אביו יש להקפיד לשמוע בקול האב גם בדבר שלא נוגע לצרכי האב. במקום שמדובר על צער גדול ניתן להקל ולא לשמוע בקול האב.
שאלה: מצוות ציצית: שליח ציבור שעלה להתפלל ובאמצע נהיה לו קר, האם מותר לו לשים מעיל או חליפה מעל הטלית כדי להתחמם או שחייב לפשוט את הטלית להתכסות במעיל ועל גבי זה את הטלית?
תשובה: מותר אולם זה לא מכובד
שאלה: עלייה לבית העלמין יום לפני:! האזכרה של אבא שלי מתקיימת השנה ביום שישי ורציתי לדעת, האם אנחנו יכולים לעלות לקבר ביום חמישי בצהריים למרות שזה לא ממש יום האזכרה שלו? ובכללי, האם מותר לעלות לקבר בכל זמן שרוצים או רק בזמנים מיוחדים? :)
תשובה: אם קשה לכנס את המשפחה ביום שישי מותר להקדים. מותר לעלות, בשנה הראשונה יש דעות שונות - לספרדים מותר וכן רוב האשכנזים. ויש מהאשכנזים שאוסרים.
שאלה: לימוד תורה במהלך התפילה: יש לי שתי שאלות: 1. קיבלתי במתנה שקית חדשה לטלית ולתפילין, וגם שקית ניילון מכובדת שבתוכה מניחים את הטלית והתפילין. אך לצערי שקית הניילון קטנה מדי, וכתוצאה מכך שקית הבד של התפילין נמצאת יותר קרובה לפתח של השקית הניילון. חבר בבית הכנסת האיר את עיני למה שכתב המחבר בסימן כ"ה סעיף א : "צריכין להיזהר שלא יניחו כיס התפילין למעלה, כדי שלא יפגע בהם תחילה.". למה צריך להיזהר? מה זה משנה? אודה לרב אם יוכל למצוא עבורי מקורות לנושא זה על מנת שאוכל להעמיק ולהתחזק בכך. 2. אני מאוד אוהב ללמוד תורה, ואני מנצל גם את חזרת הש"ץ כדי ללמוד. הגבאי העיר לי שאיני נוהג כשורה! a. לפעמים אני לא שם לב ומפסיד עניית אמן. b. כאשר יש רק עשרה בבית הכנסת, יוצא שבגללי הברכות של הש"ץ הם ספק ברכה לבטלה. וכך נגרם שבגלל אהבת התורה שלי אני מכשיל אחרים. c. הוא הראה לי מה שכתב המחבר בסימן קכ"ד סעיף ד "כשש"ץ חוזר התפילה הקהל יש להם לשתוק ולכוון לברכות שמברך.". ובמשנה ברורה סימן קטן י"ז ". לא יפה הם עושים, שאם הלומדים יפנו ללימודם, עמי הארץ ילמדו מהן שלא להאזין לש"ץ ויעסקו בשיחה בטלה ח"ו נמצאו מחטיאין את הרבים" d. הוא גם אמר שלפי הזוהר עיקר התפילה זו חזרת הש"ץ. מה המקור לכך? אשמח אם כבוד הרב יוכל להרחיב את הנושא.
תשובה: 1. הדין שיש להניח את הטלית קרובה יותר לפתח הנרתיק מהתפילין נובע מדין אין מעבירין על המצוות. כלומר, הסדר הנכון של קיום המצווה הוא עיטוף בטלית ואח"כ הנחת תפילין, אולם אם האדם יתקל קודם בתפילין יהיה עליו להניח התפילין ואח"כ להתעטף בטלית ואינו יכול להניח התפילין מידיו משום 'אין מעבירין על המצוות'. אין מעבירין על המצוות נלמד מהפסוק "ושמרתם את המצות" ודרשו ח "אל תקרי כן, אלא: ושמרתם את המצוות, כדרך שאין מחמיצין את המצה כך אין מחמיצין את המצוה, אלא אם באה מצוה לידך עשה אותה מיד", מכאן שאין מעבירין על המצוות".  עיין רש"י יומא לג ומגילה ו  ונחלקו הראשונים האם הדין מהתורה או מדרבנן. עיין תוספות ומאירי ביומא  ובהרחבה רבה באנציקלופדיה תלמודית ערך 'אין מעבירין על המצוות'. 2. אשריך שאתה אוהב את התורה ושכרך מרובה, אולם בחזרת הש"ץ יש להקפיד ולהקשיב לחזן, לענות אמן לברכותיו ולכוון בעניית אמן על נוסח הברכה ואלו מהדברים הצריכים חיזוק. וכבר אמרו ח תלמוד בבלי מסכת שבת דף י עמוד א "זמן תפלה לחוד וזמן תורה לחוד". מצ"ב מקורות על הנושא: שו"ת הרא"ש כלל ד סימן יא וטוב להתפלל עם הצבור בעשרה, זמן תורה לחוד וזמן תפלה לחוד. וגם אין תורתנו כ"כ אומנותנו, והרבה שעות אנו מבטלים ביום  נבטל תורתנו בשעת תפלה, ונשלים אותה השעה משעות הבטלות ביום, ונצא ידי חובתינו בתורה ובתפלה. משנה ברורה על שולחן ערוך אורח חיים סימן קכד סעיף ד ע"כ יש ליזהר מלומר תחנונים או ללמוד בעת חזרת הש"ץ ואפילו אם מכוונים לסוף הברכה לענות אמן כראוי שלא תהיה אמן יתומה כמו שיתבאר ג"כ לא יפה הם עושים שאם הלומדים יפנו ללימודם עמי הארץ ילמדו מהן שלא להאזין לש"ץ ויעסקו בשיחה בטילה ח"ו נמצאו מחטיאין את הרבים: משנה ברורה על שולחן ערוך אורח חיים סימן קכד סעיף ז כתב בשל"ה ראיתי מהחרדים אל דבר ד' שמשימין הסידור בפניהם בשעת חזרת התפילה ועיניהם וליבם שם שלא יראו חוצה ואז מכוונים על כל מלה ומלה: ולעניין מעלת חזרת הש"ץ לפי האר"י הקדוש עיין כף החיים סימן קכד אותיות ב טז כב
שאלה: חשש לאיסורי הנאה בחומרי ניקוי: א. כהמשך לשאלה הקודמת,מדוע אין צריך לחשוש שמא במוצרי ניקוי קיימים רכיבים האסורים בהנאה,כך שאע"פ שנפגמו חל עליהם איסור הנאה! ב. ראיתי מיני מבשמי אוויר שכתוב עליהם (בניסוחים שונים) שלא שימשו לע"ז וכד, האם בהעדר כיתוב זה ניתן לרכוש את המוצר? חזק ואמץ השאלה נשאלה בהמשך לשאלה "האם צריך כשרות על נוזל לשטיפת כלים?"
תשובה: ב"ה שלו-ם וברכה, בדרך כלל אין במרכיבים של חומרי ניקוי ומבשמי אויר איסורי הנאה לכן אין לחשוש לכך. הרב חגי בר גיורא
שאלה: הכשרת דג חרב ע"י פוסקים ספרידים (לאשכנזים): הרב, לאחרונה חיפשתי תשובות לנושא, כי למרות שהיה תמיד נחשב לדג לא כשר בצעירותי בארה"ב, לאחרונה שמעתי שיתכן שהדג כשר. בחיפושים שלי, מצאתי תשובה של הרב אברהם יוסף באתר "מורשת" שהוא אמר שלמרות שיש מחלוקת, אביו הראשל"צ שליט"א פסק שמותר לאוכלו. בנוסף שמעתי שהרב מחפוד גם פסק שהדג כשר. היות וכל הפוסקים שהתירו את הדג הם ספרדים, האם מותר לאשכנזים לאוכלו?
תשובה: ב"ה שלו-ם וברכה, קיימת מחלוקת לגבי כשרות הדג, האם יש לו קשקשים. המחלוקת לא קשורה לאשכנזים וספרדים, שהרי בעל כנסת הגדולה והרה"ג אונטרמן התירו לעומתם בעל ציץ אליעזר והרב פרופ' משה דוד טנדלר שליט"א מארה"ב, חתנו של הרב משה פיינשטיין זצ"ל, אסרו. לכן המקל מכל העדות יש לו על לסמוך. אולי תצטרך התרת נדרים על התקופה שנהגת איסור. הרב חגי בר גיורא
שאלה: תפילת י"ז בתמוז: האם צריך להוסיף משהו לתפילה י"ז בתמוז?אם כן מה?
תשובה: בתפילת שחרית הוסיפו סליחות, אבינו מלכנו וקריאת התורה, והחזן גם הוסיף בשמונה עשרה "עננו". בתפילת מנחה קוראים בתורה, מוסיפים בתפילה ב"שמע קולנו" את תפילת "עננו" (החזן מוסיף לאחר "גאל ישראל", ומוסיפים אבינו מלכנו.
שאלה: הודעה לבחורה על הורים גרושים: הרב, אני בן 24 ובתקופה של דייטים. אני יוצא עם מישהי 4 פגישות ויש בסיס טוב, תקשורת, שאיפות ומטרות משותפות ויש הרגשה טובה של פתיחות, יש לנו עוד זמן להכיר ולא ממהרים אבל נראה לי שאנחנו הולכים בכיוון טוב. יש שני דברים שלא סיפרתי לה משום שרציתי שהיא קודם כל תיפגש איתי עם מי שאני מבלי שיהיו היסחי דעת בשיקול שלה האם הקשר הזה מתאים לה. שני הדברים הם: 1. ההורים שלי גרושים (התגרשו לפני 8 שנים) ואבא שלי התחתן שנית. אציין שהקשר עם ההורים הוא טוב ואין משקעים או קושי בהתנהלות היומיות אצלי או אצל ההורים. 2. יש לי דלקת כרונית במעי שזה אומר להיות במעקב רפואי כל 3 חודשים אצל רופא ואני לוקח כדורים קבועים. מלבד זה אין לי מגבלות ביומיום. הייתי רוצה לקבל תשובה בהירה ועם פירוט לשאלות הבאות: 1. האם זה ר שעד עכשיו לא שיתפתי אותה בזה? 2. מתי הזמן הנכון לשתף אותה בכל אחד מהדברים? 3. באיזו צורה לומר? באופן שלא ילחיץ ויעשה פיל מעכבר. 4. מה האפשרויות שיקרו אצלה אחרי שאספר לה? 5. אשמח אם תראה לי צדדים לחשוב עליהם שזה לא מכשול שיש לי הורים גרושים. אני חושב על איך תראה מסיבת האירוסין, חתונה, אירועים משפחתיים. איך מתנהלים? 6. איך להתמודד אחרי שאספר לה? אולי זה יפחיד אותה?
תשובה: אין חובה לספר זאת בפגישות הראשונות אולם גם אין טעם להסתיר זאת, יש לספר זאת כאשר תרגיש שהקשר מתחיל להתהדק. תביא בחשבון שהיא תיבהל. תן לה זמן לעכל ולחשוב. שה' ינחה אתכם בעצה טובה.
שאלה: צום לנשים ספרדיות: האם נשים ספרדיות החשות חולשה חייבות לצום?
תשובה: מי שחשה חולשה יתירה, או סובלת מבעיות רפואיות לכול העדות. מקילים בצומות אלו. כדאי להתייעץ אישית עם רב.
שאלה: הנאה מיין נסך בתרופה: אני מו"צ. האם מותר לחולה שאין בו סכנה לשתות תרופה מתוקה שיש בה יין נסך לא מצא משהו אחר? הוא לא מרגיש את האוכל בפיו כי משותק בלשונו. אך הרמב"ם, מאכלות אסורות, כד, י כתב שאסור לאכול דרך הנאה וכאן החולה אוכל כדרך העולם אלא שהוא לא מרגיש ולא נתחשב בדעתו.
תשובה: ב"ה שלו-ם וברכה ההגדרה שלא כדרך אכילתו נקבעת על פי דרך העולם ולא על פי מקרה פרטי - התר למקרה פרטי יכול להטעות למקרים אחרים. מובא ברמ"א(יורה דעה קנ"ה, ג'):".י"א שבכל איסורי הנאה מרבנן - מותר להתרפאות בהן אפילו חולה שאין בו סכנה ואפילו יין נסך בזמן הזה.ולעשות ממנו מרחץ.ובלבד שלא יאכל וישתה האיסור.". סיבת האיסור של אכילה ושתייה כי זה נחשב כדרך הנאה וזה נאסר בחולה שאין בו סכנה כנפסק שם בשולחן ערוך. אולם יש להוסיף שהרמ"א הביא(שם קל"ד, ב') שיטת יש אומרים(ר"ת בפסחים ל',רא"ש ומרדכי) שסתם יינן בטל בשישים, לכן יתכן שבחולה שאין בו סכנה אפשר לסמוך על הדעה הזאת שסתם יינן בטל בשישים בתרופה אם כן יהי-ה מותר אף ששותה כדרך שתי-ה. ההיתר הוא רק בתרופה שניתנה על ידי רופא וקיים ניסיון שהיא עוזרת. בברכת רפואה שלמה הרב חגי בר גיורא
שאלה: האם לא לרצוח נחשב מצווה?: הרב, אבל גם אם סתם אני חושב לדוגמא: אני לא רוצח אף אחד עכשיו בגלל שה ציווה אותי - זה גם מצווה? השאלה נשאלה בהמשך לשאלה "מצוות לא תעשה, מצווה?"
תשובה: : הסברה אומרת שרק בדבר שהיה לאדם משיכה ויצר לעשותו והוא התגבר ולא עשה יש בכך מצווה. כך ניתן להסביר את דברי ח שכל הגדול מחבירו יצרו גדול הימנו. ח אומרים שגם לאדם צדיק הקב"ה מזמן דבריםש היצר מושך אותם לעשות. מדוע זה כך. כדי שגם הגדולים יקבלו שכר על הפרישה שלהם מעבירה. ודאי שהמשיכה לעשות רע היא משתנה ממצב למצב. הרציחה של אדם מתוקן לא תהיה בצורה של רציחה אלא בדרך של הלבנת פנים.
שאלה: השבת אבידה במקום של מחללי שבת: מצאתי קולר של כלב ברחוב. ולפי המשנה בנזיקין כתוב לגבי אלו שמחללין שבת בפרהסיה: אפילו היה בעל האבידה רשע, ואוכל נבילה לתיאבון וכיוצא בו--מצוה להשיב אבידתו. אבל אוכל נבילה להכעיס, הרי הוא מין והמינין מישראל, והאפיקורוסים, ועובדי עבודה זרה, ומחללי שבת בפרהסיה--אסור להחזיר להן אבידה, כגוי. יש במקום מגורי מחללי שבת בפרהסיה, האם לפרסם השבת אבידה?
תשובה: כמו שכתבת, אכן מופיע בגמ' ע"ז (כח, ב) וכך פסק השו"ע על פי לשון הרמב"ם, בסימן רס"ו סע' ב': "האפיקורסים ועובדי ע"ז וישראל המחלל שבת בפרהסיה אסור להחזיר להם אבידה כגוי". הטעם שאבידת הגוי מותרת נלמד מהגמ' בבא קמא (קיג, ב): "לכל אבידת אחיך - לאחיך אתה מחזיר ואי אתה מחזיר לגוי". ומהגמ' בעבודה זרה (שם) נלמד, שגם יהודי אפיקורס מחלל שבת אינו בכלל אחיך. אמנם בימינו ביחס לאלו שאינם שומרי תורה ומצוות הדין שונה, וכבר העלו להלכה הפוסקים שדנים אותם לגבי השבת אבידה כתינוקות שנישבו ומצווים אנו להחיותם ולאהוב אותם כאחד מישראל ולהשיב אבידתם. (חזו"א יו"ד סימן ב', ס"ק יח'. הגר"מ פינשטיין קונטרס השבת אבידה. ובספר השבת אבידה כהלכתה הביא כן בשם הגרי"ש אלישיב והגאון ר' ניסים קרליץ. וכן בספר משפטי התורה ס"ז. ובמקום שיוצא מכך קידוש ה' וניתן ע"י ההחזרה להשיבו בתשובה נראה שמחזירים אף לאלו המוזכרים בשו"ע, עיין הליכות בן אדם לחברו שיד, פתחי חושן א' ס"א, וספר דיני ממונות ג' שער שני, ה' ב'). אע"פ שקבענו שבעיקרון חייב להחזיר למחללי שבת בזמנינו יש לדון בשאלה אחרת, אבידה הנמצאת במקום שרוב העוברים ושבים הם חילונים, האם המאבד מתייאש או לא. שאלה זו תלויה באומדן האם חילונים מחזירים אבידות או לא, אם נוהגים להחזיר המאבד לא התייאש ואם לא נוהגים להחזיר המאבד מתייאש. בשאלה זו נחלקו פוסקי זמנינו. (עיין בספר השבת אבידה כהלכתה שם). אבל במה ששאלת, שמצאת בגינות שומרון (מקום שיש הרבה דתיים) לכו"ע חייב להכריז ולהשיב. הרב נועם דביר מייזלס
שאלה: צום יז  תמוז וצום תשעה באב: מה הדין לאישה בהריון חודש כמעט שביעי האם מחוייבת בצום י"ז תמוז? והאם מחוייבת בצום תשעה באב? יישר כח תזכו למצוות
תשובה: לגבי י"ז בתמוז אינה חייבת. בתשעה באב, בעיקרון חייבת אלא אם יש איזה שהיא בעיה רפואית או שהיא יודעת שהיא לא תעמוד בצום. בכל מקרה, כשמתחילת בחילות, חולשה או סחרחורת וכד', היא חייבת מיד לשתות כרגיל ולאכול.
שאלה: על מהות צום י ז בתמוז ביחס לצומות אחרים: היום צום י ז בתמוז שאנו צמים אותו בגלל הסיבה שנחרב בית המקדש של עם-ישראל ואנו מתענים על כך, צום זה אורך מעלות השחר עד צאת הכוכבים. וכאן חשבתי על צום יום כיפור, שהוא אורך כ24 שעות ומהותו היא לכפר לאדם על מעשיו לגרום לו לפתוח דף חדש עם הקב ה ולהידמות למלאכים ביום זה ע מ להיטהר מחטאינו. ושאלתי היא, האם הדאגה שלנו כלפי עצמינו והמחשבה על לכפר את חטאינו ולפתוח דף חדש היא יותר חשובה מחורבן בית המקדש? הרי אם זה היה חשוב יותר היינו צמים על עצמינו פחות שעות ועל חורבן בבית המקדש 24 שעות. שאלה זו מתבססת על דעתי שדי מתקבל על הדעת שאורך הצום כן מייחס מעט חשיבות למהותו. אולי אני טועה במהותו של כל צום וכך בעצם תתבטל שאלתי. אשמח לקבל תשובה :) מראש :)
תשובה: יום הכיפורים נקבע בתורה כצום של יממה. תשעה באב שהוא הצום החמור והמשמעותי ביותר על החורבן נמשך גם יממה שלמה. שאר הצומות על החורבן באים כמובן לעורר אותנו לתשובה אולם ח הקלו בהם וקבעו אותם רק לשעות היום. ובעז"ה יתהפכו בקרוב ימים אלו לששון ולשמחה
שאלה: מזוזה בכניסה לבית: כאשר נכנסתי לביתי החדש קבעתי מזוזה בכניסה לבית ובירכתי שהחיינו, האם כאשר אני עושה חנוכת בית אני צריך יכול לברך שוב או שאין צורך לברך?
תשובה: אם כבר יש מזוזה, הרי שאין לברך על קביעת מזוזה. כמו כן, שהחיינו על הבית כבר ברכת ואי אפשר לברך שוב.
שאלה: טבעת שהאישה שילמה עליה - המשך: המשך - היא לא נתנה כסף לבעל. היא קנתה את שתיהן, בחרו יחד את הטבעות והאישה שילמה מכספה לחנות. השאלה נשאלה בהמשך לשאלה "כשרות כתובה שחתום עליה הרב"
תשובה: אין זה משנה אם האשה קנתה את הטבעת, כיון היא נתנה אותו לאיש כדי שהוא יקדש אותה בטבעת, נתינה זו היא לשם מתנה ולכן היא מקודשת בזה שהוא נותן לה את הטבעת. בתשובות שהזכרנו מתבאר שאף אם היא נתנה לו את הטבעת לשם השאלה, היא מקודשת במה שהוא מחזיר לה את הטבעת. נאמנה, הרב מרדכי גרוס.
שאלה: מים שבורכו עי הבאבא סאלי: לפני שנה קיבלתי בקבוק רגיל עם מים שבורכו ע"י הבאבא סאלי. אני לא מתחברת לזה. רציתי למסור את זה חינם ואף אחד לא רצה. זה כבר שנה עומד באותו מקום. השאלה, מה אני אמורה לעשות עם המים האלו? לא נראה לי שהם ראויים לשתיה בגלל שהיו מול השמש. האם ניתן לשטוף את הרצפה או להשקות עציצים?
תשובה: אפשר להשקות עציץ.
שאלה: ללכת למערת המכפלה: יש לאדם אופציה להגיע למערת המכפלה והוא לא מרגיש מספיק צדיק כדי להיכנס למערת המכפלה, זו סיבה בשבילו שלא ללכת אליה או שלא צריך להתחשב בזה ועדיף ללכת בכל מצב?
תשובה: ההליכה למערת המכפלה מחזקת את רוח האדם והאומה לעמוד בניסיונות כפי שעמדו בהם האבות והאמהות, ולהתחזק באמונה בנצח ישראל. לכן ישנה חשיבות להתפלל במקום זה.
שאלה: גידול זקן ופיאות - המשך: הרב ליאור פסק שלהתגלח זה בניגוד לטבע ושיש עניין לגדל זקן. מה העניין לגדל זקן? בגמרא במס מכות הדנה בגילוח שיש בו השחתה לא נאמר דבר על זה. מה ההבדל בין להתגלח ולקצוץ את הזקן? להסתפר? (או אפילו לגזור צפרניים) הרי טבע האדם ששערו וצפרניו גדלים ונחתכים מעצמם. יתרה מזה, אם גילוח הוא נגד הטבע - למה מותר לקצוץ את הזקן מה לי פלגא גילוח, מה גילוח שלם? לגבי גידול פיאות הרב כתב שזוהי מידת חסידות. האם הרב התכוון שזאת מידת חסידים? הרי הפיאות כפי שאנחנו מכירים באות מהחסידים (ומהתימנים). השאלה נשאלה בהמשך לשאלה "גידול זקן ופאות"
תשובה: לגבי זקן: הקב"ה ברא את האיש כך ואת האשה אחרת. אתה שואל למה הוא ברא בצורה הזאת? אנחנו יכולים לשאול למה? אולי ההשגחה רצתה שיהיה הפרש בין זכרים לבין נקבות כדי שלא יתערבו יותר מדי וישמרו על גדרי הצניעות. אם הקב"ה ברא את האיש עם זקן, איזה עניין יש שהוא יילחם נגד הטבע? איזה תועלת יש בכך? לגבי פיאות: התורה אסרה לגלח לגמרי בגלל שעובדי עבודה זרה בדורות הקודמים גילחו עצמם.
שאלה: ברכה על שימוש בקנביס: ברצוני לדעת האם קיימת ברכה מסויימת אותה עלי לשאת, בטרם אצית את עלי צמח הקנביס להרגעת מכאוביי?
תשובה: ב"ה שלו-ם וברכה, אני מברך אותך שבעזרת הבורא תרגיש ותחשוב טוב. לפני שאדם אוכל תרופה או נכנס לניתוח צריך לברך: "יהי רצון לפניך ה' אלוקי שיהא עסק זה לי לרפואה כי רופא חנם אתה ", ואחרי הטיפול צריך לברך:" ברוך.רופא חולים". לפני שמריחים עשבי בשמים צריך לברך: "ברוך.בורא עשבי בשמים " ואם הצמח הוא עץ צריך לברך:" ברוך.בורא עצי בשמים". אולם הברכות הנ"ל הם רק על תרופה מוכחת ועשב שרגילים להריח בו ריח טוב. הקנביס ידוע כסם לכן איני יודע אם הוא ידוע כתרופה וכן אם רגילים להריח אותו. הרב חגי בר גיורא